化學工程

化學工程，簡稱化工，專門思考工程設計當中用到嘅化學反應，包括思考點樣生產有用嘅化合物。

工業上有好多重要嘅生產過程都涉及化學反應，簡單嘅例子有由一啲原材料嗰度做化學反應，整出想要嘅有用材料，淨係呢樣嘢經已可以大把嘢搞－有好多化學反應都係需要喺適當嘅溫度、壓力或者催化劑環境之下先至發生得到嘅，而且就算一場化學反應行到，場反應嘅速率可能都會因為溫度等嘅條件唔啱而唔夠快，唔夠快就表示生產效率會唔夠高；因為噉，化學工程係一門相當專業化嘅領域，專職做化工嘅工程師要好熟識好多種反學化應嘅特性，用呢啲知識嚟幫手設計相關嘅系統。

子領域 
化工包括咗好幾門嘅子領域：
生化工程：研究涉及有機分子甚至生物嘅化工過程－例如嘢食嘅生產基本上實會用到有機分子；
化學反應工程：研究化學反應器嘅設計，以及諗係呢啲反應器嘅設計會點影響生產效率等等；
石油工程：涉及研究石油同天然氣等嘅化石燃料相關嘅化學反應；
... 呀噉。

化學工程有好多機會同第啲工程學領域合作，例如係燃煤發電廠嘅設計噉，燃煤發電廠係指靠燒煤嚟產生電力嘅發電廠，一講到發電，都實會褦到電力工程，但另一方面，又有研究嘗試思考點樣令燒煤嘅過程出少啲空氣污染－即係話掂到化學工程嘅嘢。

化學
工程學
材料科學
材料化學
冶金學

文獻 
Carberry, James J. (2001-07-24), Chemical and Catalytic Reaction Engineering, McGraw-Hill Chemical Engineering Series, Canada: General Publishing Company, ISBN 0-486-41736-0,

攷